ນັກການທູດ ອີຣ່ານ ກ່າວວ່າ ຂໍ້ຕົກລົງນິວເຄລຍ ເປັນໄປໄດ້ ຖ້າອີກຝ່າຍນຶ່ງ ມີເຫດຜົນ
ທ່ານ Kerry ​ແລະ ທ່ານ Zarif ຈະ​ສົນ​ທະ​ນາແບບ​ປິ​ດລັບ ແລະ​ ​ສົມທົບບັນ​ດາ​ເຈົ້າ​ໜ້າທີ່ ຂອງອັນ​ທີ່​ຮ້ອງວ່າ ກຸ່ມ P5+1 ກ່ຽວກັບໂຄງການນິວເຄລຍອີຣ່ານ.
ລັດຖະມົນຕີການຕ່າງປະເທດອີຣ່ານ ກ່າວຕໍ່ສື່ມວນຊົນຂອງລັດ ຖະບານ ບໍ່ເທົ່າ ໃດມື້ກ່ອນທີ່ເສັ້ນຕາຍ ເພື່ອບັນລຸຂໍ້ຕົກລົງໃນ ຂອບເຂດທີ່ກວ້າງຂວາງ ກ່ຽວກັບ ໂຄງການນິວເຄລຍຂອງອີ ຣ່ານ ວ່າ ຂໍ້ຕົກລົງນີ້ມີທາງເປັນໄປໄດ້ ຖ້າຫາກຝ່າຍກົງກັນຂ້າມ ມີເຫດຜົນພຽງພໍ ທ່ານ Mohammed Javad Zarif ກ່າວໃນວັນເສົາມື້ນີີ້ວ່າ “ຖ້າ ຫາກຝ່າຍກົງກັນຂ້າມ ເອົາບາດກ້າວໃນທາງບວກ ແລະບໍ່ທຳ ການຮຽກຮ້ອງຫຼາຍເກີນໄປ ແນ່ນອນພວກເຮົາຈະບັນລຸການ |ຕົກລົງ ທີ່ໃຫ້ຜົນປະໂຫຍດແກ່ທຸກໆຄົນ ທ່ານໃຫ້ຄວາມເຫັນດັ່ງກ່າວບໍ່ດົນ ກ່ອນການປະຊຸມທີ່ໄດ້ວາງແຜນໄວ້ລ່ວງໜ້າ ຢູ່ນະ ຄອນວຽນນາ ກັບລັດຖະມົນການຕ່າງປະເທດສະຫະລັດ ທ່ານ John Kerry ນັກການທູດຂັ້ນສູງຕາເວັນຕົກຄົນນຶ່ງ ກ່າວວ່າ ຄວາມແຕກຕ່າງຍັງມີຢູ່ກ່ຽວກັບບັນຫາ ທີ່ສຳຄັນໆ ໃນຂະນະທີ່ອີຣ່ານ ແລະບັນດາມະຫາອຳນາດຂອງໂລກ ພະຍາຍາມເຈລະ ຈາຫາລື ເພື່ອໃຫ້ບັນລຸການຕົກລົງ ພາຍໃນກຳນົດເສັ້ນຕາຍທີ່ຕັ້ງ ໃສ່ວັນທີ 30 ເດືອນ ມິຖຸນາ ຊຶ່ງບັນດາເຈົ້າໜ້າທີ່ຫລາຍຄົນຄາດວ່າ ຈະກາຍກຳ ນົດໄປນັ້ນ ນັກການທູດທ່ານນີ້ກ່າວວ່າ ບັນຫາທີ່ຫຍຸ້ງຍາກທີ່ສຸດແມ່ນຕ້ອງໄດ້ຮັບການແກ້ໄຂ ພາຍ ໃນບໍ່ເທົ່າໃດມື້ຂ້າງໜ້ານີ້ ຮວມທັງການກວດກາສະຖານທີ່ນິວເຄລຍ ຫລາຍໆແຫ່ງຂອງ ອີຣ່ານ ໂດຍສະຫະປະຊາຊາດ ຄວາມໂປ່ງໃສ ການລົງໂທດ ແລະການອາດຈະນຳໃຊ້ ໂຄງການປະລະມານູຂອງອີຣ່ານ ເພື່ອຈຸດປະສົງທາງດ້ານທະຫານ ນັກການທູດທ່ານນີ້ກ່າວຕໍ່ບັນດານັກຂ່າວ ໂດຍຂໍສະຫງວນຊື່ທີ່ນະຄອນ Vienna ວ່າ ບ່ອນທີ່ການຈະລະຈາລະຫວ່າງບັນດາເຈົ້າໜ້າທີ່ຈາກອີຣ່ານແລະສະຫະລັດ ອັງກິດ ຝຣັ່ງ ເຢຍຣະມັນ ຈີນ ແລະຣັດເຊຍ ກຳລັງເຂົ້າສູ່ຮອບສຸດທ້າຍ ທ່ານ Kerry ແລະ ທ່ານ Zarif ຈະເຂົ້າຮ່ວມການສົນທະນາແບບປິດລັບ ແລະ ຈະເຂົ້າ ຮ່ວມສົມທົບ ໃນໄລຍະສອງສາມມື້ຕໍ່ໜ້າ ໂດຍບັນດາເຈົ້າໜ້າທີ່ປະເທດຕ່າງໆ ທີ່ປະກອບ ດ້ວຍອັນທີ່ຮ້ອງວ່າ ກຸ່ມ P5+1 ຄືຫ້າສະມາຊິກຖາວອນຂອງ ສະພາຄວາມໝັ້ນຄົງສະຫະ ປະຊາຊາດ ແລະເຢຍຣະມັນ ໃນວັນພະຫັດຜ່ານມານີ້ ເຈົ້າໜ້າທີ່ອະວຸໂສສະຫະລັດຄົນນຶ່ງກ່າວວ່າ ບັນດາຜູ້ເຈລະຈາ ຄາດວ່າໃກ້ຈະມີການຕົກລົງກັນໄດ້ແລ້ວໃນວັນທີ 30 ມິຖຸນາ ຖ້າຫາກ ວ່າເຂົາເຈົ້າ “ສາ ມາດໄປສູ່ຈຸດນັ້ນໄດ້ ” ເຈົ້າໜ້າທີ່ກ່າວວ່າ ບັນດາຜູ້ເຈລະຈາຍັງມີຄວາມໝາຍໝັ້ນຕໍ່ເສັ້ນ ຕາຍໃນວັນອັງຄານແຕ່ອາດ “ພາດໄປໜ້ອຍນຶ່ງ” ເພື່ອ ໃຫ້ການຄໍ້າປະກັນໃນການບັນລຸ ຂໍ້ຕົກລົງທີ່ເໝາະສົມ